cyanic-selkie/wikianc huggingface dataset:
বজ্রযান
তন্ত্র
অন্যান্য মহাযান সূত্র যেমন গণ্ডব্যুহ এবং দাশভূমিকাতে এমন কিছু প্রাক-তান্ত্রিক উপাদান রয়েছে যেগুলিকে তান্ত্রিক গ্রন্থগুলির চাক্ষুস প্রমানের প্রধান উৎস হিসাবে বিবেচনা করা যেতে পারে। পরবর্তীকালে মহাযান গ্রন্থ যেমন কর্ণাব্যুহ সূত্রতে (আনুমানিক ৪র্থ-৫ম শতাব্দী) ওম মণি পদমে হুম- এর মতো মন্ত্রের ব্যবহার ব্যাখ্যা করা হয়েছে যে মন্ত্র অবলোকিতেশ্বরের মতো প্রচন্ড শক্তিশালী বোধিসত্ত্ব এর সাথে সম্পর্কিত । জনপ্রিয় প্রজ্ঞাপারমিতাহৃদয় সূত্রেও একটি মন্ত্র রয়েছে।
বজ্রযান বৌদ্ধরা বৌদ্ধ তন্ত্র নামে একটি বৃহৎ গ্রন্থ তৈরি করেছিল, যার মধ্যে কিছু অংশের উৎপত্তির সময়কাল অন্তত খ্রিস্টাব্দ ৭ম শতাব্দ পর্যন্ত পাওয়া যায় তবে এর বয়সসীমা তার থেকেও পুরনো হতে পারে । ডেভিড স্নেলগ্রোভের মতে তন্ত্রের বয়স নির্ধারন করা "একটি কঠিন, প্রকৃতপক্ষে একটি অসম্ভব কাজ"।
এই গ্রন্থগুলির মধ্যকার প্রথম দিকের কিছু গ্রন্থে যেমন ক্রিয়াতন্ত্রে যথা মঞ্জুশ্রী-মূল-কল্পতে (আনুমানিক 6 শতক), অসুস্থতা নিরাময়, আবহাওয়া নিয়ন্ত্রণ এবং প্রাচুর্য বাড়ানো সহ বেশিরভাগ পার্থিব উদ্দেশ্যে মন্ত্র এবং ধরণীর ব্যবহার দেখা যায়। তত্ত্বসংগ্রহ তন্ত্র (সকল তথাগতের মূলনীতির সংকলন ), যাকে "যোগ তন্ত্র" হিসাবেও চিহ্নিত করা হয়, হচ্ছে প্রাচীনতম বৌদ্ধ তন্ত্রগুলির মধ্যে এমন একটি তন্ত্র যার প্রধান লক্ষ্য হচ্ছে মোক্ষলাভ করা, পার্থিব লক্ষ্যের পরিবর্তে । অন্য একটি প্রাচীনতম তন্ত্রে, যেমন বজ্রশেখর সুত্রে (বজ্র শিখর), পাঁচ ধ্যানী বুদ্ধের নিদর্শন পাওয়া যায়। অন্যান্য প্রাচীন তন্ত্রগুলির মধ্যে রয়েছে বৈরোচনসম্বোধি সূত্র এবং গুহ্যসমাজতন্ত্র (গোপনের সমাবেশ)।
গুহ্যসমাজতন্ত্র হলো এমন একটি মহাযোগ শ্রেণীর তন্ত্র, যে তন্ত্র "বাম-হাত" ( বামাচার) আচার অনুশীলন যেমন মদ, নারী সঙ্গ বা যৌনাচার  ও শ্নশান সাধনার মতো নিষিদ্ধ ব্যবহারের মাধ্যমে ক্রোধী দেবতাকে আহবান করার জন্য বিখ্যাত। রিউজুন তাজিমা এই তন্ত্রগুলিকে "মহাযানবাদী চিন্তাধারার বিকাশ" এবং "অষ্টম শতাব্দীর শেষের দিকে একটি জনপ্রিয় আচার আচরন হিসেবে সংগঠিত হয়ে যা কালো জাদুবিদ্যার গুপ্ততত্ত্বে অধ:পতন হয়েছিলো " এই দুই ভাগে বিভক্ত করেছেন, এই "কালো জাদুবিদ্যার গুপ্ততত্ত্ব" দ্বারা প্রধানত যোগিনী তন্ত্র এর পরবর্তী সময়বর্তী ভবঘুরে যোগীদের সাথে সম্পর্কিত কাজগুলকে বোঝান হয়। এই তন্ত্র সাধনা ও চর্চা তিব্বতি বৌদ্ধধর্মে টিকে যায়, তবে এই তন্ত্র সাধনা একজন প্রকৃত বাস্তব ব্যক্তির সাথে চর্চা করা খুবই বিরল। একজন যোগী বা যোগিনী তার সাধনার জন্য সাধারণতএকজন কল্পিত সঙ্গীর (একজন বৌদ্ধ তান্ত্রিক দেবতা, অর্থাৎ যীদাম) ব্যবহার করে থাকে।
এই পরবর্তী সময়কালের তন্ত্রগুলি যেমন হেবজ্র তন্ত্র এবং চক্রসম্বরতন্ত্রকে " যোগিনী তন্ত্র" হিসাবে চিহ্নিত করা হয় এবং এইগুলোকে নবম এবং দশম শতাব্দী সময়কার ভারতীয় বৌদ্ধ তন্ত্রের বিকাশের চূড়ান্ত রূপের প্রকাশ বলে ধারণা করা হয়। দশম শতাব্দীতে কালচক্র তন্ত্রের বিকাশ ঘটে।  পূর্ববর্তী বৌদ্ধ আচারানুষ্ঠান থেকে কালচক্রে সবচেয়ে বেশী পার্থক্য রয়েছে, এবং এত ব্যাক্তি পূজা/অবতারবাদ ও জ্যোতিষশাস্ত্রের ব্যবহার পাওয়া যা অনান্য বৌদ্ধ সাহিত্যে পাওয়া যায় না।
রোনাল্ড এম. ডেভিডসনের মতে, তান্ত্রিক বৌদ্ধধর্মের উত্থান হয়েছিলো মধ্যযুগের প্রথমদিকের (আনু. 500-1200 খ্রিষ্টাব্দ) ভারতীয় সামন্ততান্ত্রিক সমাজকাঠামোর বিপরীতে একটি প্রতিক্রিয়া হিসেবে যেখানে রাজাদেরকে দৈব বা ঈশ্বরের প্রতিরূপ হিসেবে দেখা হতো। যেভাবে রাজকীয় দুর্গ এবং তাদের রাজনৈতিক ক্ষমতাকে একটি সাম্রাজ্যিক রূপক হিসেবে দেখা হয় একইভাবে, তান্ত্রিক যোগীরা নিজেদের আচারনুষ্ঠানকে এমনভাবে সজ্জিত করেছিলো যে তাদের একটি দৈব মণ্ডলের অধিপতি ( রাজাধিরাজ ) হিসাবে প্রতিষ্ঠাপিত ( অভিষেক ) হওয়াকে যাতে একই রূপক হিসেবে দেখা হয়।।
শৈব ধর্মের সাথে সম্পর্ক
ডান|থাম্ব| [[ভৈরব (অবতার)|ভৈরবের মতো দেবতাদের বজ্রযান একীভূত করেছিলেন, যা তিব্বতি বৌদ্ধধর্মে যমন্তক নামে পরিচিত।]] ডান|থাম্ব| [[চক্রসম্বরতন্ত্র|চক্রসংবর তন্ত্রের কেন্দ্রীয় দেবতা, যেটি ডেভিড বি. গ্রে এবং অ্যালেক্সিস স্যান্ডারসনের মত পণ্ডিতদের মতে, অদ্বৈত শৈব তন্ত্র থেকে অসংখ্য উপাদানকে একীভূত করার একটি প্রমাণ]] আদি বজ্রযানের উৎপত্তি নিয়ে বিভিন্ন পণ্ডিতগন গবেষণা করেছেন। ডেভিড সেফোর্ট রুয়েগ বলেন যে বৌদ্ধ তন্ত্র হচ্ছে "সর্ব-ভারতীয় ধর্মীয় স্তর" এর বিভিন্ন উপাদানের একটি সন্নিহিত সমাবেশ যা বিশেষভাবে বৌদ্ধ, শৈব বা বৈষ্ণব নয়।
অ্যালেক্সিস স্যান্ডারসনের মতে, বজ্রযান বিদ্যার বিভিন্ন প্রথার উৎপন্ন হয়েছিল বিভিন্ন রাজ দরবারে বৌদ্ধ ও শৈব ধর্ম উভয়ের পৃষ্ঠপোষকতার ফলস্বরূপ। এই দুটি ধর্ম আচারের মধ্যে সম্পর্ক মঞ্জুশ্রীমুলকল্পের মতো গ্রন্থে দেখতে পাওয়া যায়, যা পরবর্তীতে ক্রিয়াতন্ত্র নামে পরিচিত লাভ করে এবং এই গ্রন্থ বলা আছে যে শৈব, গরুড়পুরাণ এবং বৈষ্ণব তন্ত্রগুলিতে যে মন্ত্র আছে তা যদি বৌদ্ধরা সঠিক ভাবে প্রয়োগ করে তাহলে তা কাজ করবে কারন এগুলো মূলত মঞ্জুশ্রীর থেকে প্রাপ্ত হয়েছে।
অ্যালেক্সিস স্যান্ডারসন উল্লেখ করেছেন যে, বজ্রযান যোগিনী তন্ত্রগুলি ব্যাপকভাবে উৎপন্ন লাভ করেছে বিদ্যাপীঠ হিসাবে পরিচিত শৈব ভৈরব তন্ত্রে উপস্থিত বিভিন্ন মন্ত্র হতে। স্যান্ডারসনের তুলনামূলক আলোচনায় দেখা যায় যে অনেক বিষয়ে যেমন "পূজাবিধি, আচার, দেবতা, মন্ত্র, মণ্ডল, পূজার পোশাক, কাপালিক সাজসজ্জা যেমন মাথার খুলির বাটি, বিশেষ ভাষা, গোপন অঙ্গভঙ্গি ও বাক্য" এর মধ্যে এই দুই ধর্মের মিল পাওয়া যায়। এমনকি শৈব পুরাণের বিভিন্ন অনুচ্ছেদের হুবহু উল্লেখ পাওয়া যায়। স্যান্ডারসন অসংখ্য উদাহরণ দিয়েছেন যেমন পদ্মবজ্রের গুহ্যসিদ্ধি, যা গুহ্যসমাজ প্রথার সাথে সম্পর্কিত, যেখানে বিধান দেওয়া আছে কীভাবে শৈব গুরু হিসাবে কাজ করতে হবে এবং কীভাবে সদস্যদের শৈবসিদ্ধান্ত শাস্ত্র ও মণ্ডলে দীক্ষা দিতে হবে। স্যান্ডারসন বলেছেন যে তন্ত্রসদ্ভব গ্রন্থে উল্লেখিত বিভিন্ন হিন্দু পীঠের তালিকার হুবহু উল্লেখ চক্রসম্বরতন্ত্র গ্রন্থে পাওয়া যায়, যা একটি অনুলিপি জনিত ত্রুটির আরম্ভ করে যেখানে একজন দেবতাকে একটি পীঠ হিসবে ভুল ভাবে উল্লেখ করা হয়েছে।
এদিকে রোনাল্ড এম. ডেভিডসন যুক্তি দেন যে, বজ্রতন্ত্রে শৈব বিদ্যাপীঠ গ্রন্থের সরাসরি প্রভাব সম্পর্কে স্যান্ডারসনের যুক্তিগুলি অস্পষ্ট কারণ " বিদ্যাপীঠ তন্ত্রগুলির কালানুক্রম কোনভাবেই এত সুপ্রতিষ্ঠিত নয়" এবং "সহজলভ্য প্রামানিক তথ্যগুলো এই ইঙ্গিত দেয় যে নবম থেকে দশম শতাব্দীর কোনো এক সময়ে অভিনবগুপ্তের (আনুমানিক ১০০০ খ্রিস্টাব্দ) অনুমোদনের মাধ্যমে শৈব তন্ত্রের সূচনা হয়েছিলো। ডেভিডসন আরও উল্লেখ করেছেন যে পীঠ বা পবিত্র স্থানগুলোর তালিকা "অবশ্যই বিশেষভাবে বৌদ্ধ ধর্মীয় নয় বা আলাদাভাবে কাপালিকদের মিলনস্থলও নয়, যদিও উভয় ধর্মে তাদের উল্লেখ পাওয়া যায়"। ডেভিডসন আরও যোগ করেছেন যে বৌদ্ধদের মতোও শৈবধর্মে বিভিন্ন হিন্দু ও অহিন্দু দেবদেবী, আচার ও আচারনের  অধিকরণ দেখতে পাওয়া যায়, যার উদাহরণ হচ্ছে " তুম্বুরুর মতো গ্রাম্য বা উপজাতীদের দেবতা"।
ডেভিডসন আরো উল্লেখ করেছেন যে বৌদ্ধ এবং কাপালিকের পাশাপাশি অন্যান্য তপস্বীগণ (সম্ভবত পাশুপত শৈবসম্প্রদায় ) বিভিন্ন তীর্থস্থানে মিলিত হয়েছিলো এবং তাদের মধ্যে ও তাদের মধ্যকার বিভিন্ন গোষ্ঠী মধ্যে তাদের ধর্মীয় মতাদার্শ নিয়ে আলোচনা ও কথোপকথন হয়েছিলো । এইভাবে তিনি উপসংহারে বলেন:"বৌদ্ধ-কাপালিকদের মধ্যকার সংযোগ ধর্মীয় অনুকরন ও গ্রন্থের অধিকরণের মতো সহজ পক্রিয়ার থেকেও একটি জটিল বিষয়।এতে কোন সন্দেহ নেই যে বৌদ্ধ তন্ত্রগুলি কাপালিক এবং অন্যান্য শৈব মত দ্বারা ব্যাপকভাবে প্রভাবিত হয়েছিল, তবে প্রভাবগুলো স্পষ্টতই পারস্পরিক ছিল। হয়তো আরোও একটি সূক্ষ্ণ ধারণা হতে পারে যে, এই প্রভাবগুলো স্থানীয়ভাবে বিকাশ লাভ করেছিলো এবং কিছু কিছু এলাকায় তাদের মিথস্ক্রিয়া হয়েছিলো আবার অন্য এলাকায় তারা সমবেতভাবে শত্রুতা বজায় রেখেছিলো। এইভাবে এই প্রভাবগুলোর প্রভাব স্থায়ী ও পারস্পরিক হয়েছিলো, এমনকি সেইসব স্থানেও যেখানে বৌদ্ধ ও কাপালিক সিদ্ধদের মধ্যে চরম বৈরিতা ছিল।।"অ-ব্রাহ্মণ্যবাদী এবং অচ্ছুত উপজাতীয় ধর্ম এবং তাদের নারী দেবতাদের (যেমন পর্ণসাবাড়ি এবং জাঙ্গুলী) প্রভাবের পক্ষেও  ডেভিডসন  যুক্তি দিয়েছিলেন।
চিরাচরিত কিংবদন্তি
বেশ কয়েকটি বৌদ্ধ তন্ত্রের পাশাপাশি ঐতিহ্যবাহী তিব্বতি বৌদ্ধধর্ম অনুসারে, বুদ্ধ শাক্যমুনি তন্ত্র এবং বজ্রযান এর শিক্ষা দিয়েছিলেন, তবে শুধুমাত্র কিছু নির্দিষ্ট ব্যক্তিকে। তন্ত্রগুলি কীভাবে প্রচারিত হয়েছিল তার বেশ কয়েকটি গল্প এবং সংস্করণ রয়েছে। উদাহরণ স্বরূপ, জ্ঞান তিলক তন্ত্রে বুদ্ধের বক্তব্যের উল্লেখ রয়েছে যে এই তন্ত্রগুলি বোধিসত্ত্ব বজ্রপানি দ্বারা ব্যাখ্যা করা হবে। সবচেয়ে বিখ্যাত কিংবদন্তিগুলির মধ্যে একটি হল ওড্ডিয়ান রাজ্যের রাজা ইন্দ্রভূতির (যিনি রাজা জা নামেও পরিচিত) সম্পর্কে (বজ্রপানি সাথে সম্পর্কিত একজন বৌদ্ধ মহাসিদ্ধ, কিছু কিছু ক্ষেত্রে তাঁরই একটি উদ্ভব বলে মনে করা হয়)।
অন্যান্য কিংবদন্তিতে পাওয়া যায় যে পদ্মসম্ভবের কাছে বৌদ্ধ তন্ত্রের প্রকাশ হয়েছিলো, বলা হয় যে তিনি অমিতাভ ও অবলোকিতেশ্বরের একটি উদ্ভব এবং বুদ্ধ তাঁর আগমনের ভবিষ্যদ্বাণী করেছিলেন। কিছু কিংবদন্তি এও বলে যে পদ্মসম্ভব হল বুদ্ধ শাক্যমুনির সরাসরি পুনর্জন্ম।
বজ্জভূমি
বজ্জভূমি (আধুনিক বাংলায়: বজ্রের দেশ) ছিল প্রাচীন রাঢ় অঞ্চলের একটি অংশ। অধুনা ভারতের পশ্চিমবঙ্গ রাজ্যের বীরভূম জেলার রুক্ষ পশ্চিমাঞ্চল অতীতে বজ্জভূমি নামে পরিচিত ছিল।
আচারাঙ্গ সূত্র নামে একটি প্রাচীন জৈন ধর্মগ্রন্থে রাঢ় অঞ্চলের উল্লেখ পাওয়া যায়। সর্বশেষ (২৪শ) তীর্থঙ্কর মহাবীর ভ্রমণ করতে করতে এই অঞ্চলে উপস্থিত হয়েছিলেন। উক্ত গ্রন্থে এই অঞ্চলটিকে "লাঢ়ার পথহীন দেশ" এবং এই অঞ্চলের অধিবাসীদের দুর্বৃত্ত বলে উল্লেখ করা হয়। তারা মহাবীরের পিছনে কুকুর লেলিয়ে দিয়েছিল। ইতিহাসবিদদের একাংশ মনে করেন, আর্যাবর্তের মানুষ নিজেদের এলাকার বাইরের অঞ্চলগুলির সম্পর্কে পরিচিত ছিল না। সেই কারণেই তারা ওই সব অঞ্চলের অধিবাসীদের সম্পর্কে হীন ধারণা পোষণ করতেন। বোধায়ন নামে অপর একটি ধর্মগ্রন্থে এও বলা হয়েছে যে, যাঁরা বঙ্গ রাজ্যে গমন করেন, তাদের প্রায়শ্চিত্ত করতে হয়।
এফআইএইচ পুরুষ হকি প্রো লিগ
এফআইএইচ পুরুষ হকি প্রো লিগ হল আন্তর্জাতিক ফিল্ড হকি প্রতিযোগিতা যা আন্তর্জাতিক হকি ফেডারেশন কর্তৃক আয়োজিত হয়। এটি হকি বিশ্বকাপ ও গ্রীষ্মকালীন অলিম্পিকের বাছাইপর্ব রূপে কার্যকর।
সার্কাস (টেলিভিশন ধারাবাহিক)
সার্কাস ১৯৮৯ সালের একটি ভারতীয় টেলিভিশন ধারাবাহিক। এটি ভারতের জাতীয় চ্যানেল ডিডি ন্যাশনালে সম্প্রচারিত সার্কাস দল সম্পর্কিত এই ধারাবাহিক পরিচালনা করেছেন আজিজ মির্জা এবং প্রধান ভূমিকায় ছিলেন, শাহরুখ খান, আশুতোষ গৌরীকার।
গৌরারং জমিদার বাড়ি
ইতিহাস
প্রায় দুইশত বছর আগে জমিদার রাজেন্দ্র কুমার চৌধুরী ও জমিদার রাকেশ রঞ্জন চৌধুরীর হাতে এই জমিদার বাড়ির গোড়াপত্তন হয়। প্রায় ত্রিশ একর জমির ওপর তারা এই জমিদার বাড়িটি নির্মাণ করেন। তবে তাদের সময় এখানে জমিদারি চালু হলেও মূলত জমিদার রাম গোবিন্দ চৌধুরীর সময়ে এই জমিদার বাড়িটি বিস্তৃত লাভ করে। তিনিই ছিলেন এই এলাকার প্রতাপশালী জমিদার। তার জমিদারির আমলে জমিদার বংশধর ব্যতীত অন্য কেউ এখান দিয়ে জুতা পায়ে দিয়ে হাঁটতে পারতোনা। এই জমিদার বাড়িটিতে আলাদা আলাদা ছয়টি ভবন ও রংমহল, অন্দরমহল, সিংহাসন ও জলসা ঘর রয়েছে। রংমহলের দেয়ালে নারী ও লতাপাতার ছবি আঁকা রয়েছে।
এছাড়াও মূল ভবনের ডান দিকে একটি দিঘী রয়েছে, যেটিতে জমিদার বাড়ির মহিলারা গোসল করতেন। এখানে যাতায়াতের জন্য জল বারান্দাও তৈরি করা হয়। প্রায় একশত বছর আগে এই জমিদার বাড়িটিকে ভূমিকম্পে গ্রাস করে এবং ১৯৭১-এ মুক্তিযুদ্ধের সময় পাকবাহিনীরা এই জমিদার বাড়ির ওপর ধ্বংসযজ্ঞ চালায়। ভূমিকম্পের সময় জমিদারের ছোট ভাই মাটি চাপা পড়ে মারা যায়। বর্তমানে জমিদার বংশের কেউই এখানে বসবাস করেননা। দেশ ভাগের পর জমিদারি প্রথা বিলুপ্ত হওয়ার পর এখানকার জমিদারিরও পতন হয়। আর এখানকার শেষ জমিদার ছিলেন নগেন্দ্র চৌধুরী। তবে এই জমিদার বংশধর এখনো এখানে আছেন। সর্বশেষ জমিদার নগেন্দ্র চৌধুরীর ছেলে নিরঞ্জন চৌধুরী এখন সুনামগঞ্জ শহরে স্থায়ীভাবে বসবাস করতেছেন।
বর্তমান অবস্থা
বর্তমানে এই জমিদার বাড়িটি অযত্ন ও অবহেলার কারণে প্রায় ধ্বংসের মুখে। জমিদার বাড়ির দেয়ালগুলোতে শ্যাওলায় পরিপূর্ণ এবং প্রায় কয়েক জায়গা ধসে পড়েছে। পুরো জমিদার বাড়িটি এখন লতাপাতা ও জঙ্গলে জরাজীর্ণ হয়ে রয়েছে।
অনন্তপুর
ভূগোল
অনন্তপুর শহরটি স্থানাঙ্কে অবস্থিত। এটি সমুদ্রপৃষ্ঠ থেকে মোটামুটি 335 m উচ্চতায় অবস্থিত। শহরটি হায়দ্রাবাদ শহর থেকে ৩৫৬ কিলোমিটার ও বিজয়ওয়াড়া শহর থেকে ৪৮৪ কিলোমিটার দূরত্বে অবস্থিত। নিকটবর্তী আন্তর্জাতিক বিমানবন্দরটি ২১০ কিলোমিটার দক্ষিণে ব্যাঙ্গালোর শহরে অবস্থিত।
আবহাওয়া
অনন্তপুরমের আবহাওয়া ঈষৎ শুষ্ক এবং প্রায় সারাবছরই শুষ্ক ও উষ্ণপরিবেশ অনুভূত হয়। ফেব্রুয়ারির শেষের দিক থেকে গ্রীষ্মকাল শুরু হয় এবং মে মাসে গড়ে উষ্ণতা পাওয়া যায়। মার্চ থেকেই অনন্তপুরে কেরালা থেকে উত্তরপূর্বমূখী মৌসুমী আবহাওয়ার প্রভাব লক্ষ্য করা যায়। তবে মৌসুমী বায়ুর প্রভাবে সেপ্টেম্বর থেকে নভেম্বর মাস অবধি গড়ে  বৃষ্টিপাত হয়ে থাকে। নভেম্বরের শেষ থেকে ফেব্রুয়ারি পর্যন্ত ঈষদার্দ্র শীতকাল শুরু হয়, এইসময়ে উষ্ণতা -এর আশেপাশে থাকে। গড় বার্ষিক বৃষ্টিপাত প্রায় ।
জনতত্ত্ব
২০১১ খ্রিস্টাব্দে ভারতের জনগণনা অনুসারে অনন্তপুর শহরের জনসংখ্যা ২৬২৩৪০ জন। শহরের লিঙ্গানুপাত প্রতি হাজার পুরুষে ৯৯৫ জন নারী এবং মোট জনসংখ্যার ৯ শতাংশ ছয় বৎসর অনূর্ধ্ব। মোট সাক্ষরতার হার ৮২ শতাংশ, পুরুষ সাক্ষরতা ৮৯ শতাংশ ও নারী সাক্ষরতা ৭৫ শতাংশ। সরকারি এবং সর্বাধিক প্রচলিত ভাষাটি হলো তেলুগু।
বিদ্বজ্জন
অনন্তপুর শহর একাধিক রাজনৈতিক ব্যক্তিত্ব ও চলচ্চিত্র জগতের জন্মস্থান। অন্ধ্রপ্রদেশের প্রথম মুখ্যমন্ত্রী এবং ভারতের প্রাক্তন প্রধানমন্ত্রী নীলম সঞ্জীব রেড্ডি, অনন্তপুর লোকসভা কেন্দ্রের প্রথম সাংসদ পাইড়ি লক্ষ্মাইয়া, ভারতীয় স্বাধীনতা সংগ্রামী ও অন্ধ্রপ্রদেশ লোকসভার প্রথম অধ্যক্ষ কল্লুর সুব্বা রাও, ভারতীয় চলচ্চিত্র প্রযোজক ও লেখক কদিরি ভেঙ্কট রেড্ডি, হিন্দু ধর্মীয় পথপ্রদর্শক সত্য সাই, ভারতীয় নাট্যকার, অভিনেতা ও মঞ্চাভিনেতা বল্লারি রাঘবের জন্মস্থান এই শহর।
দৃশ্য
থাম্ব|অনন্তপুরম ইসকন মন্দির
শহরটির চারিদিকে অবস্থিত উল্লেখযোগ্য স্থানগুলি হলো - ঘড়ি মিনার, সপ্তগিরি চক্র, ইসকন মন্দির, রেলওয়ে স্টেশন চত্বর, শ্রীকান্তম চক্র, কোর্ট রোড ইত্যাদি।
সৌরজগতের ক্ষুদ্র বস্তু
সৌরজগতের ক্ষুদ্র বস্তু (ইংরেজি: small Solar System body বা SSSB) হল সৌরজগতের সেই সব বস্তু যেগুলি গ্রহ, বামন গ্রহ বা প্রাকৃতিক উপগ্রহ নয়। শব্দটি ইন্টারন্যাশানাল অ্যাস্ট্রোনমিক্যাল ইউনিয়ন কর্তৃক প্রথম ২০০৬ সালে সংজ্ঞায়িত হয় এই ভাষায়: "[প্রাকৃতিক] উপগ্রহ ব্যতীত সূর্য-প্রদক্ষিণকারী অন্য সকল বস্তুকে একত্রে ‘সৌরজগতের ক্ষুদ্র বস্তুসমূহ’ নামে উল্লেখ করা হবে"।
কাদলা ইউনিয়ন
কাদলা বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন। ৮নং কাদলা ইউনিয়ন।
আয়তন
কাদলা ইউনিয়নের আয়তন ৫,৬৭৭ একর।
জনসংখ্যার উপাত্ত
২০১১ সালের পরিসংখ্যান অনুযায়ী কাদলা ইউনিয়নের জনসংখ্যা ৩২,০৮৪ জন। এর মধ্যে পুরুষ ১৪,৮৪১ জন এবং মহিলা ১৭,২৪৩ জন। মোট পরিবার ৬,৩৩১টি।
অবস্থান ও সীমানা
কচুয়া উপজেলার মধ্যাংশে কাদলা ইউনিয়নের অবস্থান। এ ইউনিয়নের উত্তরে সহদেবপুর পশ্চিম ইউনিয়ন ও পালাখাল মডেল ইউনিয়ন, উত্তর-পূর্বে কচুয়া দক্ষিণ ইউনিয়ন, পূর্বে কচুয়া পৌরসভা, দক্ষিণ-পূর্বে কড়ইয়া ইউনিয়ন, দক্ষিণে হাজীগঞ্জ উপজেলার হাটিলা পশ্চিম ইউনিয়ন ও কালচোঁ উত্তর ইউনিয়ন এবং পশ্চিমে মতলব দক্ষিণ উপজেলার নারায়ণপুর ইউনিয়ন অবস্থিত।
প্রশাসনিক কাঠামো
কাদলা ইউনিয়ন কচুয়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ।
শিক্ষা ব্যবস্থা
২০১১ সালের পরিসংখ্যান অনুযায়ী কাদলা ইউনিয়নের সাক্ষরতার হার ৬৩.৫%।
দর্শনীয় স্থান
১/কাদলা দীঘির পাড়
৩/রঘুনাথপুর বাজার।
১৯৭১ সালের ১৪ সেপ্টেম্বর রঘুনাথপুর বাজারে স্থানীয় রাজাকারদের হামলায় ১ জন মুক্তিযোদ্ধা শহীদ হন এবং ১৪ জন নিরীহ লোক নিহত হয়।
উল্লেখযোগ্য ব্যক্তি
১.মরহুম মাওলানা মোহাম্মদ রফিকুল ইসলাম
(সাবেক শিক্ষক কাদলা ফাজিল ডিগ্রি মাদরাসা)
২.মরহুম মাওলানা মোহাম্মদ আজগর আলী মজুমদার (সাবেক ইমাম দরবেশগঞ্জ ঈদগাহ)
৩.মোহাাম্মদ নুরুল ইসলাম বিএসসি
(শিক্ষক দরবেশগঞ্জ উচ্চ বিদ্যালয়)
৪.মোহাম্মদ ফারুক বিএসসি
(শিক্ষক ধডডা উচ্চ বিদ্যালয়)
৫.মোহাম্মদ খোরশেদ আলম মজুমদার
(ফাউন্ডার্স-কাদলা মহিলা মাদ্রাসা)
৬.ইঞ্জিনিয়ার মোঃমজিবুর রহমান
৭.ড.জয়নাল আবেদীন
৮.মোহাম্মদ বাশার খান
(খান ফাউন্ডেশন)
৯.মোঃবোরহান উদ্দীন পণ্ডিত
জনপ্রতিনিধি
১. ড.মহিউদ্দীন খান (মখা) আলমগীর (জন্মঃ ১৯৪২) বাংলাদেশের একজন রাজনীতিবিদ, লেখক, সাবেক সরকারি কর্মকর্তা ও মন্ত্রী। তিনি স্বরাষ্ট্রমন্ত্রী হিসেবে দায়িত্বপালন করেছিলেন।
২.মোঃ নূরুল আলম রিহাত
(চেয়ারম্যান ৮নং কাদলা ইউনিয়ন)
৩.মোঃ আলাউদ্দিন মজুমদার
(মেম্বার ৮নং কাদলা ইউনিয়ন ৬নং ওর্য়াড)
শিবা ম্যাগন
শিবা ম্যাগন ( হিন্দি :'शीबा मग्गोन') (জন্ম ১৬ই মার্চ ১৯৭৬) হলেন একজন ভারতীয় বাস্কেটবল খেলোয়াড় যিনি ভারতের জাতীয় দলের হয়ে খেলেছেন। তিনি বর্তমানে ভারতীয় সিনিয়র মহিলা দলের প্রশিক্ষক,  পাশাপাশি একজন আন্তর্জাতিক রেফারি। রেফারি হিসেবে যোগ্যতা অর্জনকারী প্রথম নারীদের একজন ছিলেন তিনি।
প্রাথমিজ জীবন
শিবা ১৯৮৯ সাল থেকে বাস্কেটবল খেলা শুরু করেন। তিনি স্পোর্টস অথরিটি অফ ইন্ডিয়ার (সাই) হয়ে খেলেছেন। ১৯৯২ সালে, তিনি ভারতীয় জুনিয়র দলের জন্য নির্বাচিত হন। শিবা প্রাথমিকভাবে কার্নালে পড়াশোনা করেছেন এবং পরে চণ্ডীগড়ে সাই-তে যোগদান করেন। তিনি ১৯৯৬ সাল পর্যন্ত সেখানেই ছিলেন। তিনি পরে ১৯৯৬ সালে, আজমেরে পশ্চিম রেলওয়েতে যোগদান করেন এবং ২০০২ সাল পর্যন্ত তাদের সাথে ছিলেন। ২০০২ সালে শিবা এমটিএনএল দিল্লিতে যোগদান করেন এবং ২০১১ সালের জানুয়ারি পর্যন্ত তাদের সাথে খেলেন। তিনি ভারতীয় কলেজিয়েট অ্যাথলেটিক প্রোগ্রামের জন্য বাস্কেটবলের পরামর্শদাতা হতে সম্মত হয়েছেন। তিনি কুহ স্পোর্টসের প্রযুক্তিগত পরিচালক এবং ভারতব্যাপী (প্যান ইন্ডিয়া) প্রোগ্রাম পোশাক এর ডিরেক্টর।
জাতীয় অর্জন
যুবা বয়সে ম্যাগন বাস্কেটবলে যথেষ্ট কৃতিত্ব দেখিয়েছেন, সে তালিকায় রয়েছে তিনি নিজের কর্মজীবনে যা পদক জিতেছেন; সেগুলি হল:
শিবা ম্যাগন ১৯৮৯ থেকে শুরু করে ২০১০ সাল পর্যন্ত মোট ২০টি সিনিয়র ন্যাশনাল খেলেছেন। সিনিয়র বিভাগে তাঁর কিছু অর্জন নীচে তালিকাভুক্ত করা হল:
আন্তর্জাতিক ক্যারিয়ার এবং অর্জন
ম্যাগন মহিলাদের জন্য পাঁচটি এফআইবিএ এশিয়ান চ্যাম্পিয়নশিপে খেলেছেন এবং ২০০২ সালে এশিয়ান খেলোয়াড়দের জন্য শীর্ষ ৫য়ে স্থান পেয়েছেন। ২০০৬ সালে অস্ট্রেলিয়ায় কমনওয়েলথ গেমসে অংশ নেওয়ার জন্য তিনি ভারতীয় দলেরও অংশ ছিলেন। তিনি ১৯৯৮ সালে সাউথওয়েস্টার্ন ওকলাহোমা স্টেট ইউনিভার্সিটিতে একটি বৃত্তি পেয়েছিলেন। তিনি শারীরিক শিক্ষায় মেজর করেছেন। ম্যাগন আন্তর্জাতিক অলিম্পিক একাডেমিতে অলিম্পিজম এবং মানবতাবাদে ওপর ডিপ্লোমা করার জন্য আবেদন করেন এবং ঐতিহাসিক শহর এথেন্সে সফলভাবে ডিপ্লোমা শেষ করেন। ম্যাগনকে সমগ্র বিশ্বের প্রতিনিধিত্ব করার জন্য নির্বাচিত করা হয়েছিল এবং সেই অধিবেশনে অংশ নেওয়া ৯৮টি দেশের প্রতিনিধি হয়ে তিনি ধন্যবাদ সূচক ভাষণ (ভোট অফ থ্যাঙ্কস) প্রদান করে ছিলেন।
মহারাষ্ট্রীয় স্নেহাল বেন্ডালের সঙ্গে ম্যাগনকে আন্তর্জাতিক এফআইবিএ প্রত্যয়িত রেফারি হওয়া প্রথম ভারতীয় মহিলা হিসাবে কৃতিত্ব দেওয়া হয়। তিনি একজন আন্তর্জাতিক কোচ, খণ্ডকালীন ভয়েস ওভার ধারাভাষ্যকার এবং অতীতে ভারতে এনবিএর সাথে কাজ করেছেন।
কাজু বাদাম
কাজু বাদাম অত্যন্ত সুস্বাদু একটি বাদাম। কাজু গাছ (বৈজ্ঞানিক নাম ''Anacardium occidentale; প্রতিশব্দ Anacardium curatellifolium A.St.-Hil.) সপুষ্পক অ্যানাকার্ডিয়েসি পরিবারের বৃক্ষ।  এটি একটি অর্থকরি ফসল। এ গাছের বীজ থেকে চারা তৈরি করা হয়। বেলে দো আশঁ মাটি অথবা পাহাড়ের ঢালে ভাল জন্মে। right|thumbnail|180px|'অ্যানাকার্ডিয়াম অক্সিডেন্টালে', কহ্লারের মেডিসিনাল প্লান্টস (১৮৮৭) থেকে'
উৎপত্তিস্থল
কাজুবাদামের উৎপত্তিস্থল ব্রাজিল সহ মধ্য আমেরিকা এবং উত্তর দক্ষিণ আমেরিকার উত্তর পূর্ব ব্রাজিল। বর্তমানে প্রধানত ইন্দোনেশিয়া, মালয়েশিয়া, ভারত, কেনিয়া, মোজাম্বিক, তানজানিয়া,মাদাগাস্কার প্রভৃতি দেশে কাজুবাদাম উৎপাদিত হয়ে থাকে। কিডনি আকৃতির বীজ কাজু বাদাম গন্ধ ও স্বাদে মিষ্টি-জাতীয়।  ওজন হ্রাস, রক্তে শর্করার নিয়ন্ত্রণ, স্বাস্থ্যকর হৃদয় গঠন, ডায়াবেটিস ও ক্যান্সার প্রতিরোধ, ত্বক ও চুলের সুরক্ষায় এটি এক দারুণ পুষ্টিকর খাবার।
বাংলাদেশে কাজু গাছ
thumb|250px|কাজু বাদাম খাগড়াছড়ির পাহাড়ি কৃষি গবেষণা কেন্দ্র, হর্টিকালচার সেন্টার খেজুরবাগান, সেনানিবাস, হর্টিকালচার সেন্টার নারানখাইয়া, পানখাইয়া পাড়া, কমলছড়ি ও জামতলী এলাকায় কাজুবাদামের গাছ চোখে পড়ে। এ ছাড়া, রামগড় উপজেলার হর্টিকালচার সেন্টারেও রয়েছে কাজুবাদামের বাগান। পার্বত্য চট্টগ্রামে কাজুবাদাম চাষ সম্প্রসারণের উজ্জ্বল সম্ভাবনা রয়েছে। বর্তমানে পার্বত্য চট্টগ্রামে মাঝারি আকারে কাজুবাদামের চাষ হচ্ছে। অনাবাদি জমিতে পরিকল্পিতভাবে কাজুবাদাম চাষের যথেষ্ট সুযোগ আছে। ভবিষ্যতে খাগড়াছড়ির কৃষিপণ্যের মধ্যে কাজুবাদামও একটি বিশেষ স্থান করে নিতে পারে।
পুষ্টিগুণ
thumb|কাজু বাদামবিবিধ পুষ্টিপদার্থ যেমন তামা, ম্যাগনেসিয়াম, ম্যাঙ্গানিজ, দস্তা, ফসফরাস, আয়রন, সেলেনিয়াম, থায়ামিন এবং বিভিন্ন গুরুত্বপূর্ণ পুষ্টিপদার্থ ভিটামিন কে, ভিটামিন বি৬ ইত্যাদিতে ঠাসা কাজু বাদাম। এটি একটি ফাইবার জাতীয় খাবার যা কোলেস্টরল কমাতে সাহায্য করে। ১ আউন্স বা প্রায় ২৮.৩ গ্রাম কাজু বাদাম থেকে মোটামুটিভাবে ১৫৭ গ্রাম ক্যালরি, ৫.১৭ গ্রাম প্রোটিন, ১২.৪৩ গ্রাম ফ্যাট, ৮.৫৬ গ্রাম শর্করা, ০.৯ গ্রাম ফাইবার, ১.৬৮ গ্রাম চিনি পাওয়া যায়।
আকার
right|thumb|কাজু বাদামের গাছ পূর্ণবয়স্ক গাছ ১০ থেকে ১২ মিটার পর্যন্ত লম্বা হয়ে থাকে। পাতা অর্ধডিম্বাকার, দেখতে কাঁঠালের পাতার মতো। নভেম্বর থেকে জানুয়ারি ফুল ফোটার সময়। এপ্রিল থেকে জুন মাসে ফল সংগ্রহ করা হয়। কাজুবাদামের দৈর্ঘ্য ৪ থেকে ৫ সেন্টিমিটার। এর ওজন ৫ থেকে ২০ গ্রাম হয়ে থাকে।
রোপন
বীজ এবং কলম উভয় পদ্ধতিতেই কাজু বাদামের বংশ বিস্তার করা যায়। কলমের মধ্যে গুটি কলম, জোড় কলম, চোখ কলম ইত্যাদি প্রধান। কাজু বাদাম গাছ ৬০-৭০ বছর পর্যন্ত বাঁচে এবং ৫০-৬০ বছর পর্যন্ত ফলন পাওয়া যায়। বীজ থেকে পলি ব্যাগে চারা তৈরি করে কিংবা কলম প্রস্তুত করে জমিতে রোপণ করতে হবে। চারা রোপণের আগে ৭-৮ মিটার দূরত্ব বজায় রেখে ১ ঘনমিটার আয়তনের গর্ত তৈরি করতে হবে। গর্তে সবুজ সার এবং পরিমাণমত ইউরিয়া ও টিএসপি সার মাটির সঙ্গে ভালোভাবে মিশিয়ে ১৫ দিন পর চারা লাগাতে হবে। চারা গজালে একটি সতেজ চারা রেখে বাকি চারা তুলে ফেলতে হয়। বীজের পরিবর্তে চারা তৈরি করে নিয়েও রোপণ করা যায়। হেক্টর প্রতি প্রয়োজনীয় চারার সংখ্যা ২৪৫-৩৩৫ টি।
সার
কাজু বাদাম গাছে খুব একটা সার দেয়ার প্রয়োজন হয় না। ভাল ফলনের জন্য প্রতি ফলন্ত গাছে গোবর-৪০কেজি, ইউরিয়া-১কেজি, টি.এস.পি.-১কেজি এবং এম.পি.সার ১কেজি প্রয়োগ করা প্রয়োজন। এ ছাড়া পাতা শোষক পোকা ও পাতা কাটা পোকা প্রভৃতি কাজু বাদামের ক্ষতি সাধন করে। তাই পরিমিত পরিমাণে কীটনাশক প্রয়োগ করে কীটপতঙ্গ দমন করা যায়।
পরিচর্যা
আগাছা পরিষ্কার করা, মরা অপ্রয়োজনীয় ডাল ছাটাই করা এবং সাথী ফসল চাষ করা প্রয়োজন।
ফলন
চারা রোপণের পর গাছের বয়স তিন বছর হলে প্রথম ফুল এবং ফল আসে। নভেম্বর থেকে জানুয়ারি ফুল ফোটার সময়। এপ্রিল থেকে জুন (বৈশাখ-আষাঢ় মাস ) মাস কাজু বাদাম সংগ্রহকাল। গাছ থেকে সুস্থ ফল সংগ্রহ করে খোষ ছাড়িয়ে বাদাম সংগ্রহ করে তারপর ভালোভাবে রোদে শুকিয়ে ভেজে প্যাকেট-জাত করা হয়। সাধারণত একটি গাছ থেকে ৫০-৬০ কেজি ফলন পাওয়া যায়। ১ কেজি ফল প্রক্রিয়াজাত করে তা থেকে গড়ে ২৫০ গ্রাম কাজু বাদাম পাওয়া যায়। জাতভেদে ফলনের তারতম্য হয়ে থাকে।
৩৪১
৩৪১ গ্রেগরীয় বর্ষপঞ্জির একটি সাধারণ বছর।
পার্বতী নায়ার
পার্বতী নায়ার (জন্ম: পার্বতী ভেণুগোপাল নায়ার, ৫ ডিসেম্বর ১৯৯২) একজন ভারতীয় মডেল এবং অভিনেত্রী, যিনি মূলত দক্ষিণ ভারতীয় চলচ্চিত্রে কাজ করে থাকেন। আবুধাবিতে এক মালয়ালি পরিবারে জন্মগ্রহণ করা এই অভিনেত্রী অভিনয়কে পেশা হিসাবে বেছে নেওয়ার আগে মডেলিংয়ে পাশাপাশি সফটওয়্যার ইঞ্জিনিয়ারিং-এর ওপর প্রশিক্ষণ নিয়েছিলেন। মডেলিংয়ের সময় তিনি বেশ কয়েকটি বিজ্ঞাপনে উপস্থিত হয়েছিলেন এবং "মিস কর্ণাটক" ও "মিস নেভি কুইন" খেতাব অর্জন করেছিলেন।
প্রাথমিক জীবন
পার্বতী নায়ারের জন্ম হয়েছিল সংযুক্ত আরব আমিরাতের আবুধাবিতে একটি মালয়ালি পরিবারে এবং শঙ্কর নামে তার একজন বড় ভাই রয়েছেন। তিনি আবুধাবিতে আওয়ার ওন ইংলিশ হাই স্কুল-এ পড়াশোনা করেছিলেন এবং সফটওয়্যার ইঞ্জিনিয়ার হিসাবে কাজ করার আশায় ভারতের কর্ণাটকের মণিপালের মণিপাল ইনস্টিটিউট অব টেকনোলজি থেকে কম্পিউটার সায়েন্স এবং ইঞ্জিনিয়ারিংয়ে স্নাতক পাস করেছিলেন। তিনি "মিস কর্ণাটক"-এ অংশ নেওয়ার পর নিজেকে একজন পেশাদার মডেল হিসাবে গড়ে তুলেছিলেন এবং মাইসোর স্যান্ডাল সাবানের জন্য প্রতিনিধি হয়েছিলেন। তিনি "নেভি কুইন কেরালা"-তে বিজয়ী হওয়ার পরে অনেক ছাপা এবং টেলিভিশন বিজ্ঞাপনে উপস্থিত হয়েছিলেন। মডেল হিসাবে তিনি এশিয়ান পেইন্টস, মালাবার গোল্ড, মাজা, প্রেস্টিজ, রিলায়েন্স এবং টাটা ডায়মন্ডস এর মতো ব্র্যান্ডগুলির প্রতিনিধিত্ব করেছিলেন। রাজ্য-স্তরের শিরোপা জয়ের পরে পার্বতী নায়ার ফেমিনা মিস ইন্ডিয়া প্রতিযোগিতায় অংশ নেওয়ার আগ্রহ প্রকাশ করেছিলেন, কিন্তু প্রতিযোগিতায় উচ্চতার যোগ্যতায় ব্যর্থ হওয়ায় আবেদন করতে পারেননি। মডেল হিসাবে কাজ করার সময় তিনি স্বল্পদৈর্ঘ্য চলচ্চিত্র, সঙ্গীত ভিডিও এবং বিভিন্ন ডকুমেন্টারিতেও উপস্থিত হয়েছিলেন।
হেল ইন এ সেল (২০২০)
হেল ইন এ সেল একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০২০ সালের ২৫শে অক্টোবর তারিখে মার্কিন যুক্তরাষ্ট্রের ফ্লোরিডার অরল্যান্ডোর অ্যামওয়ে সেন্টারে অনুষ্ঠিত এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছে। এটি হেল ইন এ সেল কালানুক্রমিকের অধীনে প্রচারিত দ্বাদশ অনুষ্ঠান ছিল।
প্রাক-প্রদর্শনে একটি সহ মূল অনুষ্ঠান মিলিয়ে মোট ৭টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে র‌্যান্ডি অরটন ডাব্লিউডাব্লিউই চ্যাম্পিয়নশিপের জন্য আয়োজিত হেল ইন এ সেল ম্যাচে ড্রু ম্যাকইন্টায়ারকে হারিয়েছে তার ক্যারিয়ারে চতুর্দশবারের মতো ডাব্লিউডাব্লিউই চ্যাম্পিয়নশিপ জয়লাভ করেছেন। অন্যান্য শীর্ষস্থানীয় ম্যাচে, ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত হেল ইন এ সেল "আই কুইট" ম্যাচে রোমান রেইন্স জে উসোকে, ডাব্লিউডাব্লিউই স্ম্যাকডাউন নারী চ্যাম্পিয়নশিপ ম্যাচে সাশা ব্যাংকস বেইলিকে এবং ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ ম্যাচে ববি লাশলি স্ল্যাপজ্যাককে সাবমিশনের মাধ্যমে হারিয়েছে।
উদয়ন
উদয়ন (உதயன் Utayaṉ, Morning) একটি তামিল ভাষার শ্রীলঙ্কার দৈনিক সংবাদপত্র। এটি নিউ উদয়ন পাবলিকেশন (প্রাইভেট) লিমিটেড দ্বারা প্রকাশিত, যা উদয়ন গ্রুপ অফ নিউজপেপার্সের অংশ। ১৯৮৫ সালে প্রতিষ্ঠিত এই পত্রিকা প্রথম জাফনা থেকে প্রকাশিত হয়েছিল। এর ভগিনী সংবাদপত্র কলম্বো ভিত্তিক সুদার অলি। উদয়ন জাফনা থেকে প্রকাশিত একমাত্র সংবাদপত্র যা গৃহযুদ্ধের কারণে প্রকাশনা বন্ধ করেনি। সংবাদপত্রটি বেশ কয়েকবার আক্রমণের শিকার হয়েছে। আধাসামরিক গোষ্ঠী এবং অন্যান্য বাহিনী এর বেশ কয়েকজন কর্মীকে হত্যা কয়েছে এবং এটি নিয়মিত হুমকি পায়।
ইতিহাস
থাম্ব| [[ডেভিড ক্যামেরন, যুক্তরাজ্যের প্রধানমন্ত্রী ১৫ নভেম্বর ২০১৩-এ জাফনায় উদয়ন সংবাদপত্রের ছাপাখানা পুড়ে যাওয়া পরিদর্শন করছেন, যখন সংবাদপত্রের সম্পাদক এমভি কানাময়লনাথন তাকে কিছু ব্যাখ্যা করছেন। ই. সারাবনাপবন, পত্রিকাটির ব্যবস্থাপনা পরিচালক তা দেখছেন।]] উদয়ন ১৯৮৫ সালে ই. সারাবনাপবন দ্বারা প্রতিষ্ঠিত হয়েছিল যার প্রথম সংস্করণ ২৭ নভেম্বর ১৯৮৫ এ প্রকাশিত হয়েছিল। সেই সময়ে জাফনা থেকে প্রকাশিত আরও দুটি সংবাদপত্র ছিল: তামিল ভাষার ইলামুরাসু এবং ইলানাডু। মুরাসোলি ১৯৮৬ সালে জাফনা থেকে প্রকাশনা শুরু করে।
অক্টোবর ১৯৯৫ সালে, শ্রীলংকান সামরিক বাহিনী এলটিটিই-র কাছ থেকে জাফনা উপদ্বীপ প্রতিগ্রহণ করার জন্য সামরিক অভিযান শুরু করে। এই সময় ভালিকামাম অঞ্চলের সব জনগন উপদ্বীপের অন্য অংশ ভানিতে পালিয়ে যায়। উদয়নের কর্মীরা তাদের জাফনা অফিস থেকে প্রিন্টিং মেশিন ও একটি জেনারেটর ইত্যাদি ট্রাকে নিয়ে পালিয়ে যায়। তারা সারাসালাই, থেনমারাচ্চিতে একটি অস্থায়ী কার্যালয় স্থাপন করে এবং এপ্রিল ১৯৯৬ পর্যন্ত সেখান থেকে সংবাদপত্র প্রকাশ অব্যাহত রাখে। সামরিক বাহিনী জাফনা শহর সহ বেশিরভাগ উপদ্বীপ পুনরুদ্ধার করার পরে তারা জাফনায় ফিরে আসে। ১৯৯৬ সাল নাগাদ উদয়ন জাফনা থেকে প্রকাশিত একমাত্র সংবাদপত্র ছিল।
১৯ মে ২০০০ শ্রীলঙ্কা সরকার সম্প্রতি পাস করা কঠোর আইন - ২০০০ সালের জরুরী (বিবিধ বিধান ও ক্ষমতা) রেগুলেশন নং-১ ব্যবহার করে উদয়ন বন্ধ করে দেয়। শ্রীলঙ্কা সেনাবাহিনী ফোন লাইন কেটে দেয়, অফিসে তালা মারে এবং চাবি নিয়ে যায়। সরকারি নিষেধাজ্ঞা তুলে নেওয়ার পর মোট ৪৫ দিন পর ৪ জুলাই ২০০০ তারিখে সংবাদপত্রটি পুনরায় চালু হয়।
সহ-সম্পাদক এন. বিথ্যাথারনকে ২০ জানুয়ারী ২০০১, এলটিটিই-এর প্রধান আলোচক এবং রাজনৈতিক উপদেষ্টা আন্তন বালাসিংহামের সাথে একটি সাক্ষাত্কারের বিষয়ে তার অফিসে দুই ঘন্টা ধরে পুলিশ জিজ্ঞাসাবাদ করেছিল।
সম্পাদক এন. বিথ্যাথারনকে ২৬ ফেব্রুয়ারি ২০০৯-এ কোন পরোয়ানা ছাড়াই পুলিশ গ্রেপ্তার করেছিল, কারণ তিনি মাউন্ট ল্যাভিনিয়ায় একটি অন্ত্যেষ্টিক্রিয়ায় যোগ দিয়েছিলেন। পুলিশি হেফাজতে মারধর করার অভিযোগ রয়েছে। গ্রেপ্তারের আন্তর্জাতিক সমালোচনা তীব্র হওয়ার সাথে সাথে শ্রীলঙ্কা সরকার দাবি করে যে, কলম্বোতে এলটিটিই বিমান হামলার সাথে জড়িত থাকার সন্দেহে ভিথ্যাথারনকে গ্রেপ্তার করা হয়েছিল।  ২৪ এপ্রিল ২০০৯ কলম্বো ক্রাইমস ডিভিশন আদালতকে জানায় যে, বিমান হামলার সাথে তাঁর যুক্ত থাকার কোনো প্রমাণ নেই। এরপর বিথ্যাথারনকে মুক্তি দেওয়া হয়।  বিথ্যাথারন অভিযোগ করেন, ভানিতে বেসামরিক দুর্দশা পত্রিকায় তুলে ধরা প্রতিরোধ করার জন্যই তাঁকে আটক করা হয়েছিল।
ভক্ত রায়দাস
ভক্ত রায়দাস হল বলিউডের একটি চলচ্চিত্র। এটি ১৯৪৩ সালে মুক্তি পেয়েছিল।
বাংলাদেশ চলচ্চিত্র সেন্সর বোর্ড
বাংলাদেশ চলচ্চিত্র সেন্সর বোর্ড বাংলাদেশে চলচ্চিত্র জনসাধারণ্যে মুক্তির জন্য ছাড়পত্র প্রদানের নিমিত্তে গঠিত একটি প্রতিষ্ঠান। প্রতিষ্ঠানটির কার্যালয় বাংলাদেশের রাজধানী ঢাকায় অবস্থিত।
ইতিহাস
১৯৭৭ সালের ‘সেন্সরশিপ অব ফিল্ম রুলস’ অনুসারে চলচ্চিত্র সেন্সর বোর্ড গঠিত হয়। প্রতিষ্ঠানটি উক্ত নীতিমালার ১৩নং অনুচ্ছেদে বর্ণিত বিধি অনুসারে সমাজ ও রাষ্ট্রের নিরাপত্তা বা আইন-শৃঙ্খলা, আন্তর্জাতিক সম্পর্ক, ধর্মীয় অনুভূতি, অনৈতিক বা অশ্লীলতা, বীভৎসতা, অপরাধ, নকল প্রভৃতি দিক বিবেচনা করে একটি চলচ্চিত্রকে ছাড়পত্র প্রদান করে থাকে। প্রতিষ্ঠানটি বাংলাদেশের কোন চলচ্চিত্রকে ‘এ’ কিংবা ‘এক্স’ চিহ্নিত রেটিং প্রদান করে না।
চলচ্চিত্র সেন্সর বোর্ড প্রশাসনিকভাবে একজন চেয়ারম্যানের অধীনে পরিচালিত হয়। যার অধীনে একজন ভাইস চেয়ারম্যান, একজন সচিবসহ ছয়জন পরিদর্শক থাকেন। এছাড়া বছরের নির্দিষ্ট সময় সরকার কর্তৃক চলচ্চিত্র বাছাইয়ের জন্য সমাজের বিভিন্ন পেশা ও স্তরের লোকদের নিয়ে একটি বোর্ড গঠিত হয় যারা চলচ্চিত্র ছাড়পত্র দিয়ে থাকে।
ড্রিম লিগ সকার
গেমপ্লে
এই গেমসে একজন ব্যবহারকারীকে ড্রিম এফসি নামক ফুটবল দলের ম্যানেজারের দায়িত্ব দেওয়া হয়।বাস্তবের সদৃশ সব ফুটবল খেলোয়াড় থাকে।প্রথমে এলোমেলোভাবে বিভিন্ন খেলোয়াড়সমসম্পন্ন একটি স্কোয়াড ব্যবহারকারীকে দেওয়া হয়।ইচ্ছে করলে দলের নাম,কিটস বা লোগো পরিবর্তন করা যায়। আস্তে টাকা-পয়সা দিয়ে আরো খেলোয়াড় কেনা যায় এবং নিজের খেলোয়াড়দের ক্ষমতা বাড়ানো যায়।প্রথমে কম ধারণক্ষমতা বিশিষ্ট একটি স্টেডিয়াম দেওয়া হয়।সেটাকেও টাকার বিনিময়ে বড় করা যায়।
৩৪২
৩৪২ গ্রেগরীয় বর্ষপঞ্জির একটি সাধারণ বছর।
ড্রিম লিগ সকার
গেমপ্লে
গেমসটিতে ছয়টি স্তর আছে:একাডেমী ডিভিশন,ডিভিশন ৩,ডিভিশন ২,ডিভিশন ১,জুনিয়র এলিট ডিভিশন ও এলিট ডিভিশন।একজন খেলোয়াড় একাডেমী ডিভিশন থেকে শুরু করে সর্বোচ্চ স্তর এলিট ডিভিশনে যাওয়ার চেষ্টা করে।এলিট ডিভিশনও জয় করলে আরো টুর্নামেন্ট যেমন ইন্টারন্যাশনাল কাপ ও অলস্টার কাপ খেলা যায়।এগুলো জেতার পর ফার্স্ট টাচ চ্যালেঞ্জ ও আল্টিমেট চ্যালেঞ্জ ম্যাচ খেলা যায়।প্রথমটায় ব্যবহারকারী ও ফার্স্ট টাচ ইউনাইটেডের মধ্যে খেলা হয়।আর আল্টিমেট চ্যালেঞ্জে ঠিক নিজের খেলোয়াড়ের মতো খেলোয়াড় ও একই ক্ষমতাসম্পন্ন খেলোয়াড়দের সাথে খেলা হয়।
বাস্তব ব্যবহারকারীদের সাথে ড্রিম লিগ অনলাইন মোডে খেলা যায়।
ভলাই
ভলাই বলিউডের একটি চলচ্চিত্র। এটি ১৯৪৩ সালে মুক্তি পেয়েছিল।
ড্রিম লিগ সকার
গেমপ্লে
একটি ওয়াইফাই কানেকশনের দ্বারা নিজের পরিচিত ব্যবহারকারীদের সাথেও মোকাবেলা করা যায়।
গেমসটি বিনামূল্যে খেলা যায়,তবে কিছু জিনিস বাস্তব টাকার বিনিময়ে কেনা যায়।
গ্রহনযোগ্যতা
গেমটি ২০১৬ সালের অন্যতম সেরা গেম ছিলো ও বর্তমানে গুগল প্লে স্টোরে ১০০ মিলিয়ন এর অধিক ডাউনলোড হয়েছে।
মিস ইউনিভার্স ১৯৯০
মিস ইউনিভার্স ১৯৯০, ৩৯তম মিস ইউনিভার্স প্রতিযোগিতা, ১৫ এপ্রিল, ১৯৯০-এ লস অ্যাঞ্জেলেস, ক্যালিফোর্নিয়া, মার্কিন যুক্তরাষ্ট্রের শুবার্ট থিয়েটারে অনুষ্ঠিত হয়।
রঘুবীর যাদব
রঘুবীর যাদব (জন্ম ২৫ জুন ১৯৫৭) একজন ভারতীয় চলচ্চিত্র, মঞ্চ এবং টেলিভিশন অভিনেতা, সঙ্গীত সুরকার, গায়ক এবং সেট ডিজাইনার। তিনিমাসি সাহিব (১৯৮৫) চলচ্চিত্রের মাধ্যমে চলচ্চিত্রে আত্মপ্রকাশ করেছিলেন, এতে তিনি নাম ভূমিকায় অভিনয় করেন। তিনি মাসি সাহেবের জন্য সেরা অভিনেতা হিসেবে দুটি আন্তর্জাতিক পুরস্কার অর্জন করেছেন,  তন্মধ্যে রয়েছে ১৯৮৬ সালে ভেনিস চলচ্চিত্র উৎসব থেকে ফিপ্রেসকি সমালোচকের পুরস্কার, এবং ভারতের একাদশ আন্তর্জাতিক চলচ্চিত্র উৎসব থেকে আইএফএফআইয়ের শ্রেষ্ঠ অভিনেতা পুরস্কার বিভাগে সিলভার পিকক পুরস্কার। চলচ্চিত্রে লেখক ও সামাজিক কর্মী অরুন্ধতী রায়ও ছিলেন। রঘুবীর যাদব ১৯৭৭ সাল পর্যন্ত নয়াদিল্লির রাষ্ট্রীয় নাট্য বিদ্যালয়ে পড়াশোনা করেন ।
ম্যাসিডনের চতুর্থ আমুনতাস
চতুর্থ আমুনতাস (Ἀμύντας; জন্ম- ৩৬৫ খ্রিস্টপূর্বাব্দ) আর্গিয়াদ রাজবংশের নামমাত্র রাজা ছিলেন, যিনি ৩৫৯ খ্রিস্টপূর্বাব্দে নাবালক অবস্থায় ম্যাসিডনের সিংহাসনে আরোহণ করেন।
বিজিসি ট্রাস্ট মেডিকেল কলেজ
বিজিসি ট্রাস্ট মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০০২ সালে এটি চট্টগ্রামে প্রতিষ্ঠিত হয়। এটি চট্টগ্রাম বিশ্ববিদ্যালয় ও চট্টগ্রাম মেডিকেল বিশ্ববিদ্যালয় অধিভুক্ত একটি কলেজ।
এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।
কলেজটিতে প্রতি বছর ১০০ ছাত্র ছাত্রী ভর্তি হয়।এই মেডিকেলে ভর্তির ক্ষেত্রে কিস্তির সুবিধা রয়েছে। এটি চট্টগ্রামের বেসরকারী মেডিকেল কলেজ গুলোর মধ্যে ১ম স্থানে রয়েছে।মনোরম পরিবেশ ও সুবিশাল ক্যাম্পাসের জন্য এই মেডিকেলের সুনাম রয়েছে।
সৈয়দ মুহাম্মদ ইবরাহিম
সৈয়দ মুহাম্মদ ইবরাহিম (জন্ম: ৪ অক্টোবর, ১৯৪৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। তিনি বাংলাদেশ কল্যাণ পার্টির প্রতিষ্ঠাতা।
জন্ম ও শিক্ষাজীবন
সৈয়দ মুহাম্মদ ইবরাহিমের পৈতৃক বাড়ি চট্টগ্রাম জেলার হাটহাজারী উপজেলার উত্তর বুড়িশ্চর গ্রামে। তার বাবার নাম এস এম হাফেজ আহমেদ এবং মায়ের নাম মা শামসুন নাহার। তার স্ত্রীর নাম ফোরকান ইবরাহিম। তাদের এক মেয়ে, এক ছেলে।
কর্মজীবন
তিনি পরে মওলানা ভাসানী ফাউন্ডেশন নামের একটি অরাজনৈতিক স্বেচ্ছাসেবী প্রতিষ্ঠানের চেয়ারম্যান হন। ২০০৬-০৮ সালে বাংলাদেশে রাজনৈতিক সঙ্কটের সময়, তিনি ডিসেম্বর ২০০৭ সালে "বাংলাদেশ কল্যাণ পার্টি" নামে একটি নতুন রাজনৈতিক দল প্রতিষ্ঠা করেন। ২০০৮ সালে তার দলটি কামাল হোসেন নেতৃত্বাধীন জাতীয় যুক্তফ্রন্টে যোগ দেয়। তিনি ৫ ডিসেম্বর ২০১৫ এ পুনরায় দলের চেয়ারম্যান নির্বাচিত হন। তার দল বাংলাদেশ জাতীয়তাবাদী দল নেতৃত্বাধীন ২০-দলীয় জোটের সদস্য। ১৬ ডিসেম্বর ২০১৫-তে, বিশেষ সুরক্ষা বাহিনী তাকে বিজয় দিবস উদযাপনের জন্য বঙ্গভবনে আয়োজিত অনুষ্ঠানে প্রবেশ করতে বাধা দেয় কারণ তার নামটি একটি বর্জন তালিকায় ছিল। ১৯৮০ সালের পর এই প্রথম তাকে রাষ্ট্রপতির বাস ভবনে প্রবেশের অনুমতি দেওয়া হয়নি।
ইব্রাহিম একজন লেখক এবং বক্তা। তিনি ঢাকার সংবাদপত্র এবং প্রোব নামের একটি সাপ্তাহিক পত্রিকাটির জন্য অনিয়মিত কলাম লেখেন।
মুক্তিযুদ্ধে ভূমিকা
১৯৭১ সালে ব্রাহ্মণবাড়িয়ার অন্তর্গত আখাউড়া ছিলো ঢাকা-চট্টগ্রাম-সিলেট রেলপথে। এর পাশেই ছিলো ভারতের ত্রিপুরা রাজ্যের রাজধানী আগরতলা। সেখানে ১ ডিসেম্বর থেকে ৪ ডিসেম্বর পর্যন্ত তুমুল যুদ্ধ সংঘটিত হয়। পরে ৪ ডিসেম্বর ভোরে আখাউড়া মুক্ত হয়। ‘সি’ কোম্পানির দলনেতা ইবরাহিমও সহযোদ্ধাদের নিয়ে সেই যুদ্ধে অংশ নেন। সেদিন যুদ্ধের রাতে সৈয়দ মুহাম্মদ ইবরাহিমসহ মুক্তিযোদ্ধাদের কয়েকজন দলনেতা তৈরী হন মুখোমুখি যুদ্ধের জন্য। লক্ষ্য আক্রমণ করবেন পাকিস্তান সেনাবাহিনীকে। ভয়াবহ এ সম্মুখ যুদ্ধে বেশ ক্ষয়ক্ষতির আশঙ্কা থাকলেও সৈয়দ মুহাম্মদ ইবরাহিম বিচলিত হননি। নির্ধারিত সময়ে আগেই ভারত থেকে শুরু হয় দূরপাল্লার গোলাবর্ষণ। একনাগাড়ে অনেকক্ষণ ধরে চলে তা। গোলাবর্ষণ শেষ হওয়া মাত্র ইবরাহিম সহযোদ্ধাদের নিয়ে সাহসিকতার সঙ্গে ঝাঁপিয়ে পড়েন পাকিস্তানি সেনাবাহিনীর ওপর আর শুরু হয় মেশিনগান, রাইফেলসহ অন্যান্য অস্ত্রের অবিরাম গোলাগুলি। দুই পক্ষে সমানতালে যুদ্ধ চলে। যুদ্ধের একপর্যায়ে পাকিস্তানিদের পাল্টা আক্রমণের তীব্রতা বেড়ে যায় তবে সে সময়েও মুহাম্মদ ইবরাহিম দক্ষতার সঙ্গে দায়িত্ব পালন করেন এবং সহযোদ্ধাদের মধ্যে সাহস যোগান। প্রচণ্ড গোলাগুলির মধ্যেও নিজের জীবন বাজি রেখে যুদ্ধ করে যান তিনি এবং সহযোদ্ধারা যাতে ছত্রভঙ্গ না হয়ে যাওয়া যায় সেদিকেও নজর রাখেন। তার প্রচেষ্টায় সহযোদ্ধারা অনুপ্রাণিত হয়ে সাহসিকতার সঙ্গে পাল্টা আক্রমণ চালান। তাদের সাহসিকতায় থেমে যায় বেপরোয়া পাকিস্তানি সেনাদের অগ্রযাত্রা।
৩৪৩
৩৪৩ গ্রেগরীয় বর্ষপঞ্জির একটি সাধারণ বছর।
বদলতি দুনিয়া
বদলতি দুনিয়া হল বলিউডের একটি চলচ্চিত্র। এটি ১৯৪৩ সালে মুক্তি পেয়েছিল।
মকর (মাস)
মকর (मकर, ) হল হিন্দু পঞ্জিকার একটি মাস। এটি মকর রাশির রাশিচক্রের সাথে মিলে যায় এবং গ্রেগরীয় বর্ষপঞ্জিতে জানুয়ারির শেষার্ধ এবং ফেব্রুয়ারির প্রায় প্রথমার্ধের সাথে সমাপতিত করে। এছাড়াও মকর হল মকর রাশির ভারতীয় রাশিফল ​​পদ্ধতিতে জ্যোতিষশাস্ত্রীয় চিহ্ন।
বৈদিক গ্রন্থে, মকর মাসকে সহস্য বলা হয়, কিন্তু এই প্রাচীন গ্রন্থগুলিতে এর কোনো রাশির যোগ নেই। হিন্দু চান্দ্রসৌর বর্ষপঞ্জিতে মকর সৌর মাস তার চান্দ্র মাস মাঘের সাথে সমাপতিত করে। মকর মাসটিকে ভারতীয় উপমহাদেশে দীর্ঘ দিনের দৈর্ঘ্য দিয়ে চিহ্নিত করে। এটি ধনু মাসের সৌর মাসের আগে, এবং কুম্ভের সৌর মাস দ্বারা অনুসরণ করা হয়। এই মাসের শুরু প্রায় সবসময় ১৪ জানুয়ারি, মকর সংক্রান্তি উৎসবের দিন, এবং পর্যায়ক্রমে  কুম্ভমেলা।
তামিল হিন্দু পঞ্জিকাতে মকর মাসকে তাই বলা হয়। ভারতের প্রাচীন ও মধ্যযুগীয় সংস্কৃত গ্রন্থগুলি অন্যান্য মাসের মতোই মকরের সময়কাল সম্পর্কে তাদের গণনায় পরিবর্তিত হয়। উদাহরণ স্বরূপ, সূর্যসিদ্ধান্ত বৃশ্চিকের সময়কাল গণনা করে ২৯ দিন, ১০ ঘন্টা, ৪৫ মিনিট এবং ১২ সেকেন্ড। বিপরীতে, আর্যসিদ্ধান্ত বৃশ্চিক মাসের সময়কালকে ২৯ দিন, ১০ ঘণ্টা, ৫৭ মিনিট এবং ৩৫ সেকেন্ড গণনা করে।
মকর মঙ্গল গ্রহের দরীয় বর্ষপঞ্জির চতুর্থ মাস, যখন সূর্য মঙ্গল গ্রহ থেকে দেখা যায় মকর রাশির পূর্ব দিক অতিক্রম করে।
চান্দ্রসৌর বর্ষপঞ্জি
চান্দ্রসৌর বর্ষপঞ্জি হলো চান্দ্র ও সৌর পঞ্জিকার সংমিশ্রণে একটি বর্ষপঞ্জি। তাই চান্দ্রসৌর বর্ষপঞ্জির কালপঞ্জি চন্দ্রকলার এবং সৌর বছরের সময় উভয়কেই নির্দেশ করে, এটি পৃথিবীর আকাশে সূর্যের অবস্থান। যদি সৌর বছরের পরিবর্তে পার্শ্বীয় বছর (যেমন পার্শ্বীয় চান্দ্রসৌর বর্ষপঞ্জিতে) ব্যবহার করা হয়, তাহলে বর্ষপঞ্জিটি ভবিষ্যদ্বাণী করতে পারে যে নক্ষত্রমণ্ডলটির কাছাকাছি পূর্ণিমা কখন ঘটতে পারে। বছরের পুরো সংখ্যা থাকলে, সমস্ত বর্ষপঞ্জির মতো এটিও বছরকে মাসগুলিতে ভাগ করে। কিছু ক্ষেত্রে সাধারণ বছরগুলি বারো মাস নিয়ে গঠিত কিন্তু প্রতি দ্বিতীয় বা তৃতীয় বছর হল এম্বলিজমিক বছর, যা ত্রয়োদশ নিবেশিত,   এম্বলিজমিক বা অধিমাস যোগ করে।
নামবড় বন্যপ্রাণী অভয়ারণ্য
নামবর অভয়ারণ্য (নামবৰ অভয়াৰণ্য) অসমের গোলাঘাট ও কার্বি আংলং জেলায় অবস্থিত একটি সংরক্ষিত বনাঞ্চল। ৩৭ বর্গকি:মি: জুড়ে বিস্তৃত এই অঞ্চলটি ২০০০ সনের ১৭ জুলাই তারিখে অভয়ারণ্য হিসেবে স্বীকৃতি লাভ করে। এর থেকে গোলাঘাটের দূরত্ব ২৫ কি:মি: ও কাজিরাঙা জাতীয় উদ্যানের দূরত্ব প্রায় ৬৫ কি:মি:।
উদ্ভিদ
এখানকার অরণ্যে নানান মুল্যবান গাছ যেমন ভেলু, গমারী, আজার, নাহর, পমা, বনসম ইত্যাদি রয়েছে । তাছাড়াও এখানে ৫১ ধরনের অর্কিড প্রজাতি দেখা যায়।
স্তন্যপায়ী প্রাণী
হাতি, উল্লুক, মুখপোড়া হনুমান, আসামি বানর, লাল বান্দর, চিতাবাঘ, মায়া হরিণ, সম্বর হরিণ, বন্য বরাহ ইত্যাদি।
পাখি
বউ কথা কও, এশীয় কোকিল, লাল বনমোরগ, এশীয় শামুকখোল, মাছরাঙ্গা, চন্দনা, পাতি বটেরা, পাতি তিলিহাঁস, ভীমরাজ, লাল ঘুঘু, ইত্যাদি ।
সরীসৃপ
অজগর ও ফেঁটিসাপ ইত্যাদি।
৩৪৪
৩৪৪ গ্রেগরীয় বর্ষপঞ্জির একটি অধিবর্ষ।
মোহিত চট্টোপাধ্যায়
মোহিত চট্টোপাধ্যায় (জন্ম: ১ জুন ১৯৩৪ - মৃত্যু: ১২ এপ্রিল ২০১২) একজন বাঙালি ভারতীয় নাট্যকার, চিত্রনাট্যকার এবং কবি ছিলেন। তিনি আধুনিক ভারতীয় নাটকের শীর্ষস্থানীয় ব্যক্তিত্ব ছিলেন। মোহিত চট্টোপাধ্যায় ১২ই এপ্রিল ২০১২ সালে মারা যান। তিনি ক্যান্সারে ভুগছিলেন।
প্রাথমিক জীবন
মোহিত চট্টোপাধ্যায়ের জন্ম বরিশাল শহরে, সেটি এখন বাংলাদেশের অন্তর্গত। তিনি তের বছর বয়সে পরিবারসহ বাংলাদেশ ছেড়ে কলকাতায় চলে আসেন। তিনি ছিলেন একজন আগ্রহী পাঠক। তিনি ছোটবেলাতেই লেখা শুরু করেন। কলকাতায়, বিডন স্ট্রিটে তার বাড়ির কাছে চৈতন্য গ্রন্থাগার ছিল। তিনি সেখানে প্রায়ই যেতেন। গ্রন্থাগারে তিনি লুইগি পিরানডেলোর লেখা সিক্স ক্যারেকটার্স ইন সার্চ অফ অ্যান অথার বইটি দেখেন, অযৌক্তিক নাটকের সাথে এটি তার প্রথম যোগাযোগ। ১৯৫০ সালে তিনি ম্যাট্রিক পরীক্ষা শেষ করেন এবং কলকাতার সিটি কলেজে ভর্তি হন। সিটি কলেজে অধ্যয়নকালে তিনি সমমনা সাংস্কৃতিক ব্যক্তিদের সাথে পরিচিত হন, যাঁরা পরবর্তী জীবনে বিশিষ্ট কবি, লেখক, শিল্পী হয়েছিলেন। সুনীল গঙ্গোপাধ্যায়, শিবশম্ভু পাল, সৌমিত্র চট্টোপাধ্যায়, সন্দীপন চট্টোপাধ্যায়, শক্তি চট্টোপাধ্যায়ের মত লোকেদের সাথে তার ঘনিষ্ঠ বন্ধুত্ব হয়েছিল। কলকাতা বিশ্ববিদ্যালয় থেকে ব্যক্তিগত প্রার্থী হিসাবে তিনি বাংলা সাহিত্যে স্নাতকোত্তর অর্জন করেন। তার শিক্ষাজীবন মুর্শিদাবাদের জঙ্গীপুর কলেজের প্রভাষক হিসাবে শুরু হয়েছিল এবং পরে তিনি সিটি কলেজে বাংলা সাহিত্যের রিডার (বরিষ্ঠ প্রভাষকের ওপরে এবং অধ্যাপকের নিচে) হিসাবে যোগ দেন।
সাহিত্য কর্ম
মোহিত চট্টোপাধ্যায় কবি হিসাবে তার সাহিত্য জীবন শুরু করেছিলেন এবং পরে নাট্য রচনার দিকে চলে যান। তিনি তার বন্ধুদের সাথে গদ্য কবিতা লিখতে শুরু করেছিলেন, এবং অন্ত্যমিল সম্পর্কে তার আগ্রহ খুব কম ছিল। প্রথমে তার কবিতা বিভিন্ন পত্রিকায় প্রকাশিত হয় এবং পরে এটি তার কবিতা সংগ্রহ হিসাবে বই আকারে প্রকাশিত হয়।
পরবর্তীকালে, তিনি কবিতা লেখা বন্ধ করে পুরোপুরি নাটক লেখার দিকে চলে গিয়েছিলেন। প্রথম থেকেই তিনি বাস্তববাদী নাটক লেখা এড়িয়ে গেছেন এবং রহস্যময় নাটক লিখেছেন, প্রায়শই সম্পূর্ণ রাজনৈতিক নাটকও লিখেছেন। তিনি উদ্ভট নাট্যকার হিসাবে নিজেকে স্বীকার করেননি, বলেছেন তার নাটকগুলি "অযৌক্তিক নাটকের" এর দর্শন মেনে চলে না তবে প্রায়শই তাকে ভারতীয় অযৌক্তিক নাটকের সূচক হিসাবে উল্লেখ করা হয়। তার নাটকের রহস্যপূর্ণ প্রকৃতি, সমালোচকদের তার নাটকগুলিকে বাংলায় "কিমিতিবাদী" (কিম + ইতি) বলে ডাকতে উৎসাহিত করেছিল, যার অর্থ, "এটি কী?”
একজন প্রবীণ নাট্যকার হিসাবে তিনি প্রায় শতাধিক নাটক রচনা করেছেন। তার কয়েকটি নাটক বিভিন্ন ভাষায় অনূদিত হয়েছে এবং নিয়মিতভাবে সারা ভারত জুড়ে বিভিন্ন থিয়েটার দল দ্বারা মঞ্চস্থ হয়েছে। পূর্ণ দৈর্ঘ্য নাটক ছাড়া অন্য, মোহিত চট্টোপাধ্যায় একাঙ্ক নাটক, কাব্য নাটক, নাটিকা (ক্ষুদ্র নাটক) রচনা করেছেন; তিনি অন্যান্য ভাষা থেকে বাংলা ভাষায় বেশ কয়েকটি নাটক উপযোগী করেছেন, সম্পাদনা করেছেন এবং অনুবাদ করেছেন।
তার রাজরক্ত (গিনি পিগ) নাটকটি বাংলা রাজনৈতিক নাটকের ইতিহাসের মাইলফলক হিসাবে বিবেচিত। বিভাস চক্রবর্তীর পরিচালনায় কলকাতাভিত্তিক থিয়েটার দল থিয়েটার ওয়ার্কশপ প্রথম কলকাতায় এই নাটকটি পরিবেশন করেছিল। পরে নাটকটি বিভিন্ন ভাষায় অনুবাদ করা হয়েছিল। দিল্লিতে রাজিন্দরনাথের হিন্দি সংস্করণটি পরিচালনা করেছিলেন। বিখ্যাত অভিনেতা কুলভূষণ খারবান্দা নাটকটিতে অভিনয় করেছিলেন। মুম্বাইয়ে সত্যদেব দুবে নাটকটি পরিচালনা করেছিলেন এবং অমরেশ পুরী এতে অভিনয় করেছিলেন। অমল পালেকর মারাঠি সংস্করণে অভিনয় করেছিলেন এবং শ্যামানন্দ জলান নাটকটির আর একটি হিন্দি সংস্করণ তৈরি করেছিলেন। রাজনৈতিক কারণে ভারত সরকার এই নাটকের অভিনয় নিষিদ্ধ করেছিল।
চলচ্চিত্র চিত্রনাট্য এবং দূরদর্শন চিত্রনাট্য
১৯৭৩ সালে মোহিত চট্টোপাধ্যায় মৃণাল সেনের ঘনিষ্ঠ সহযোগিতায় কোরাস ছবির চিত্রনাট্যের কাজ শুরু করেছিলেন। তিনি ছবিতে ব্যবহৃত গানের কথাও লিখেছিলেন। পরের বছরগুলিতে তিনি মৃণাল সেনের চারটি চলচ্চিত্রের চিত্রনাট্য রচনা করেছিলেন, সেগুলি হল মৃগয়া (১৯৭৬) পরশুরাম (১৯৮০), ওকা উরি কথা (১৯৭৭), জেনেসিস (১৯৮৬)। এই সমস্ত চলচ্চিত্র জাতীয় এবং আন্তর্জাতিক চলচ্চিত্র উৎসবে অসংখ্য পুরস্কার পেয়েছিল। ১৯৯৭ সালে তিনি দামু চলচ্চিত্রের চিত্রনাট্য এবং গানের কথা লিখেছিলেন, যা শিশুদের সেরা চলচ্চিত্রের জন্য জাতীয় পুরস্কার এবং অন্যান্য পুরস্কার পেয়েছিল।
১৯৮০ সালে মোহিত চট্টোপাধ্যায় তার প্রথম এবং একমাত্র শিশুদের চলচ্চিত্র পরিচালনা করেছিলেন, যেটি ছিল মেঘের খেলা​​। তিনি গল্প ও চিত্রনাট্য লিখেছিলেন। রাজা সেন, যিনি পরবর্তী সময়ে একজন দক্ষ চলচ্চিত্র পরিচালক হয়ে উঠেছিলেন, তিনি ছিলেন সহকারী পরিচালক; দৃশ্যগ্রহণে ছিলেন রণজিৎ রায়; দেবাশিস দাশগুপ্ত সংগীত পরিচালক ছিলেন এবং মৃন্ময় চক্রবর্তী সম্পাদনার দায়িত্বে ছিলেন। ছবিটি সমালোচকদের প্রশংসা পেয়েছিল। এটি বিভিন্ন জাতীয় এবং আন্তর্জাতিক চলচ্চিত্র উৎসবে প্রদর্শিত হয়েছিল এবং বুখারেস্ট শিশু চলচ্চিত্র উৎসবে সম্মানজনকভাবে উল্লিখিত হয়েছিল। অস্ট্রিয়ান জাতীয় টেলিভিশন ফিল্মের অধিকার কিনেছিল এবং এটি তার জাতীয় চ্যানেলে প্রচার করেছিল। মোহিত চট্টোপাধ্যায় পরের বছরগুলিতে দূরদর্শন ধারাবাহিকের (টিভি সিরিজ) জন্য চিত্রনাট্য লিখতে শুরু করেছিলেন। তার প্রায় সমস্ত দূরদর্শন চিত্রনাট্য পরিচালনা করেছিলেন রাজা সেন। সুবর্ণলতা, আরোগ্যনিকেতন, আদর্শ হিন্দু হোটেল ইত্যাদি কলকাতার দূরদর্শনের অন্যতম জনপ্রিয় এবং সমালোচনার সঙ্গে প্রশংসিত দূরদর্শন ধারাবাহিক ছিল। তিনি চিত্রনাট্য লিখে যাচ্ছিলেন এবং পরবর্তী সময়ে অন্যান্য পরিচালকের সাথেও কাজ করেছিলেন।
বড়ি বাত
বড়ি বাত হল বলিউডের একটি চলচ্চিত্র। এটি ১৯৪৪ সালে মুক্তি পেয়েছিল।
মিস ইউনিভার্স ১৯৯১
মিস ইউনিভার্স ১৯৯১, মিস ইউনিভার্স প্রতিযোগিতার ৪০তম বার্ষিকী, ১৭ মে, ১৯৯১-এ লাস ভেগাস, নেভাদা, মার্কিন যুক্তরাষ্ট্রের আলাদিন থিয়েটারে পারফর্মিং আর্টস -এ অনুষ্ঠিত হয়েছিল। অনুষ্ঠান শেষে মেক্সিকোর লুপিটা জোনসকে মুকুট পরান বিদায়ী নরওয়ের মোনা গ্রুড্ট। ৭৩ জন প্রতিযোগী এই প্রতিযোগিতায় অংশ নেয়।
পাহাড়তলী ডিজেল কারখানা
পাহাড়তলী ডিজেল কারখানা (বা পাহাড়তলী ডিজেল শপ) বাংলাদেশের একটি লোকোমোটিভ কারখানা, যেখানে বাংলাদেশের মিটার গেজ ডিজেল লোকোমোটিভসমূহের রক্ষণাবেক্ষণ ও সংস্কারের কাজ করা হয়। এই কারখানাটি চট্টগ্রাম জেলার পাহাড়তলী থানার পাহাড়তলী রেলওয়ে স্টেশনের অদূরে পাহাড়তলী ক্যারিজ অ্যান্ড ওয়াগন শপের পাশে অবস্থিত। এই কারখানায় মোট জনবলের সংখ্যা ২৮৮ জন। তবে ২০২০ সালের হিসাবে কর্মরত আছেন মাত্র ১৪৭ জন, এবং শূন্য পদ রয়েছে ১৪১টি।
ওল্ড ম্যান অব হোয়
ওল্ড ম্যান অব হোয় (Old Man of Hoy) ৪৪৯ ফুট (১৩৭ মিটার) উচু হোয় দ্বীপের একটি সাগর স্ট্যাক, যা স্কটল্যান্ডের উত্তর উপকূলের অর্কনেয় দ্বীপমালার একটি অংশ। প্রাচীন লাল বেলেপাথর দ্বারা গঠিত এটি ব্রিটেনের সবচেয়ে উচু সী স্ট্যাক। ওল্ড ম্যান পর্বতারোহীদের কাছে খুবই জনপ্রিয় এবং এতে ১৯৬৬ সালে প্রথম আহোরণ করেন। ১৭৫০ সালের পরে কিছু সময় ধরে জলীয় কর্মকান্ডের দ্বারা একটি খাড়া বাধঁ ক্ষয় হয়, যার ফলে এটি শীঘ্রই সমুদ্রে ভেঙ্গে পড়তে পারে। এটি মূলত কয়েকশ বছর বয়সী একটি সী স্ট্যাক ছাড়া আর কিছু নয়, যা শীঘ্রই সাগরে বিলুপ্ত হতে পারে ।
ভৌগোলিক অবস্থান
ওল্ড ম্যান স্কটল্যান্ডের অর্কনি দ্বীপপুঞ্জের হোয় দ্বীপের পশ্চিম উপকূলে রকউইক উপসাগরের পাশে দাড়িয়ে আছে এবং এটি স্ক্রাবস্টার থেকে স্ট্রমনেজ যাওয়ার পথে ফেরি থেকে দেখা যায়। একটি নির্দিষ্ট দৃষ্টিকোণ থেকে এটিকে একটি মানবিক চিত্রে অনুরূপ বলা যায়।
এখানে প্রায় এক-তৃতীয়াংশের কাছাকাছি সময় ধরে, বাতাসের বেগ প্রতি সেকেন্ডে ৮ মিটারের (১৮ mph) চেয়েও বেশি দ্রুততর থাকে এবং এক বছরে গড়ে ২৯ দিন প্রবল ঝড় হয়। সমুদ্রের গভীরতা অনেক বেশি, যা উচ্চ শক্তি সম্পন্ন টেউ সৃষ্টি করে। এ ঢেউ খুব দ্রুত যা প্রায় ৬০ মিটার (২০০ ফুট) বেগে হোয়ের পশ্চিম উপকূলে পতিত হয়, ফলে দ্রুত ক্ষয় হয়ে চলেছে।
ভূ গঠন
ওল্ড ম্যান অব হোয় বর্তমানের ব্রিটেনের সবচেয়ে উচু সী স্ট্যাক, যা লাল বেলে পাথরের এটি স্তুপ এবং এটি ব্যাসল্ট পাথরের ভিত্তির উপর অধিষ্ঠিত। এটি ৬০ মিটার (২০০ ফুট) গভীর খাদ দ্বারা মূল ভূখণ্ড থেকে পৃথক হয়েছে। ওল্ড ম্যানের পার্শ্বগুলো প্রায় খাড়া এবং এর কয়েকমিটার চওড়া একটি শীর্ষ রয়েছে। শিলার নরম স্তরগুলো গঠিত হয়েছে বালূ, নুড়ি পাথর ও বেলেপাথর দ্বারা, পুরাতন লাল বেলেপাথরের কঠিন শিলাগুলো দেখতে খাজকাঁটা ও ফলকের মত।
ইতিহাস
ওল্ড ম্যান ১০০ বছরের বেশি, সম্ভবত ২৫০ বছরের চেয়ে কম বয়সী একটি সী স্ট্যাক, যা শীঘ্রই ভেঙ্গে পড়তে পারে। প্রায় ১২৩০ খ্রিষ্টাব্দের সমকালীন সময়ে লেখা অর্কনেয়িগা সাগায় ওল্ড ম্যানের কোন উল্লেখ নেই, ১৬০০ খ্রিষ্টাব্দে আকাঁ উইলিয়াম ব্লাউ-এর ম্যাপেও এটি প্রদর্শিত হয়নি। এই স্থানে একটি হেডল্যান্ড বিদ্যামান ছিল, যেখানে বর্তমানে ওল্ড ম্যান দাড়িয়ে আছে। ১৭৫০ খ্রিষ্টাব্দের ম্যাকেঞ্জি ম্যাপেও একইভাবে একটি হেডল্যান্ড দেখায়, কিন্তু কোন স্ট্যাক নেই। কিন্তু ১৮১৯ সালের দিকে ওল্ড ম্যান মূলভুমি থেকে আলাদা হয়েছিল। সেই সময়ে উইনিয়াম ড্যানিয়েল একটি বৃহত্তর স্থম্ভ হিসাবে, গোড়ায় একটি খিলান ও একটি ছোট উপরি বিভাগসহ সী স্ট্যাকটির একটি নকশা আকেঁন। এই চিত্র থেকেই এর নামকরণ করা হয় ওল্ড ম্যান।
১৯ শতকের প্রথম দিকে একটি প্রবল ঝড়ে এর একটি অংশ ধুয়ে যায় এবং আজকের এ অবস্থায় আসে। আজও এর ভাঙ্গন অব্যাহত রয়েছে। ১৯৯২ সালে দক্ষিণপাশের উপরে একটি ৪০ মিটার ফাটল দেখা গিয়েছিল, যার ফলে একটি বড় ঝুলানো অংশ যে কোন সময় ভেঙ্গে পড়বে।
আরোহণ
ওল্ড ম্যানে ১৯৬৬ সালে প্রথম তিনজন পর্বতারোহী আরোহণ করেন; তারা হলেন- ক্রিস বনিংটন, রাস্টি বাইলি ও টম প্যাটি। ১৯৬৭ সালে ৮-৯ জুলাই, একটি দুর্দান্ত আরোহণের এসেন্ট ফিচার বিবিসিতে তিন রাত সরাসরি সম্প্রচারিত হয়, যার দর্শক ছিল ১৫ মিলিয়নেরও বেশি। এই ফিচারে তিন জোড়া আরোহী ছিলো: বনিংটন ও প্যাটি তারা মুল রুটে পুনরায় আরোহণ করেছিলেন এবং দুটি নতুন লাইনে যথাক্রমে জো ব্রাউন ও ল্যান ম্যাকনাটস ডেভিস এবং পিটি ক্রু ও ডগল হ্যাসটন।
স্ট্যাকটিতে আরোহণের ৭টি রাস্তা রয়েছে, তার মধ্যে সবচেয়ে বেশি ব্যবহৃত হয় মূল ভূখণ্ডের দিকে অবস্থিত ই-১। আরোহণের রেকর্ড হিসাবে, শিলাস্তুপের চুড়ায় টুপারওয়্যার কন্টেইনারে একটি লগ বই স্থাপিত আছে।  এই স্ট্যাকটিতে গড়ে প্রতি বছর ৫০ জনেরও বেশি আরোহণ করতে আসে।
বিএএসই জাম্পিং
ওল্ড ম্যান থেকে প্রথম বিএএসই জাম্পিং করে ২০০৮ সালের ১৪ মে রজার হোমস, গাস হাসটিন্সন-ব্রাউন ও টিম এমেট নামের তিনজন জনপ্রিয় জাম্পার। হাসটিন্সন-ব্রাউন এ লাফের ১১ দিন পরে সুইজাল্যান্ডের মৃত্যু বরণ করে।
চন্দ্রকথা
চন্দ্রকথা হল ২০০৩ সালে মুক্তিপ্রাপ্ত একটি বাংলাদেশী নাট্য চলচ্চিত্র। এটি পরিচালনা করেন বাংলাদেশের বিখ্যাত কথাসাহিত্যিক হুমায়ূন আহমেদ। এটি তার নিজের লেখা উপন্যাস অবলম্বনে নিজ চলচ্চিত্র নির্মাতা প্রতিষ্ঠান নুহাশ চলচ্চিত্র-এর ব্যানারে নির্মাণ করেন। এতে প্রধান দুটি চরিত্রে অভিনয় করেছেন ফেরদৌস ও মেহের আফরোজ শাওন। এছাড়াও আছেন আসাদুজ্জামান নূর, আহমদ রুবেল, চম্পা, এবং স্বাধীন খসরু।
চলচ্চিত্রটি ২০০৩ সালের ২২ আগস্ট বাংলাদেশে মুক্তি পায়। আহমদ রুবেল এবং শাওন ৬ষ্ঠ মেরিল-প্রথম আলো পুরস্কারে সমালোচনা পুরস্কার শাখায় যথাক্রমে শ্রেষ্ঠ চলচ্চিত্র অভিনেতা ও শ্রেষ্ঠ চলচ্চিত্র অভিনেত্রী বিভাগে পুরস্কার লাভ করেন।
কাহিনির সারাংশ
জমিদার সরকার জমিদারী চলে গেলেও এখনো সেই মর্যাদা ধরে রেখে চলেছেন। তিনি তার বিশাল মহলে এক রকম নিঃসঙ্গ জীবন যাপন করেন। যদিও তার পুত্র, পুত্রবধু মদিনা ও নাতনী জয়তরী একই বাড়িতে থাকে। তার একমাত্র আজ্ঞাবহ তার ভৃত্য আমিন। জমিদার কাকের কা কা শব্দে বিরক্ত এবং সকালে কাক কা কা করলে তার বন্দুক নিয়ে কাকের উদ্দেশ্যে গুলি ছুড়েন। আমিন সেগুলো কুড়িয়ে এনে জমিদারকে দেখান এবং জয়তরী সেগুলো মাটিতে পুঁতে রাখে। গ্রাম্য যুবক জহির একদিন একটি মৃত কাক ধরে নিয়ে যায় এবং তা পুড়িয়ে খাওয়ার আয়োজন করে। জহির তার খালার বাড়িতে থাকে। জহিরের খালাতো বোন চন্দ্র জহিরের এই কর্মকাণ্ড দেখে তার মায়ের কাছে অভিযোগ জানায়। তার মা জহিরের খাবার বন্ধ করে দেওয়ার হুমকি দেয়।
চন্দ্র জমিদার বাড়িতে দুধ দিতে যায়। সেখান থেকে আমিনের তাকে ভালো লাগে। আমিন চন্দ্রের মায়ের কাছে বিয়ের প্রস্তাব দেয়। চন্দ্রও এই প্রস্তাবে সম্মত হয়। আমিন জমিদারের সম্মতি নিয়ে বিয়ের আয়োজন শুরু করে। নতুন খাট বানায়, মদিনাকে বধূ বরণের আয়োজন করতে অনুরোধ করে এবং গ্রাম্য পাঠশালার শিক্ষককে বরযাত্রী হিসেবে যাওয়ার নিমন্ত্রণ দেয়। কিন্তু বাধ সাধে জহির। বিয়ের দিন সে চন্দ্রকে জানায় সে তাকে ভালোবাসে। চন্দ্রও জহিরকে পছন্দ করে এবং তার সাথে পালিয়ে যায়। ফলে আমিনের সাথে চন্দ্রের বিয়ে ভেঙ্গে যায়।
রাতে জহির আর চন্দ্র ফিরে এসে দেখে চন্দ্রের মা আত্মহত্যা করার আয়োজন করছে। চন্দ্রের মা জহিরকে বাড়ি থেকে তাড়িয়ে দেয়। অন্যদিকে গ্রাম্য সালিশ পরের দিন তাদের বিচারের জন্য ডাকে। চন্দ্র ও তার মা বিচারের ভয়াবহতা সম্পর্কে শিউরে ওঠে। পরদিন ঘাটে বসে গান গাওয়ার সময় জমিদার তার গান শুনতে পায় এবং তার পরিচয় জানতে পারে। সন্ধ্যায় সালিশে বিচারে তাদের একঘরে করে দেওয়া হলে চন্দ্রের মা জমিদারের কাছে তাদের এই বিপদ থেকে উদ্ধার করার প্রার্থনা জানায়। জমিদার চন্দ্রকে তার সাথে বিয়ে দেওয়ার প্রস্তাব দেয়, কারণ জমিদারের স্ত্রীকে কেউ কিছু বলতে পারবে না। জমিদারের সাথে বিয়ে হওয়ায় এই যাত্রায় বিপদ থেকে উদ্ধার হলেও চন্দ্র পরে আরও বড় বিপদের সম্মুখীন হয়।